
ΕΝΗΜΕΡΩΤΙΚΟ ΔΕΛΤΙΟ ΟΙΚΟΝΟΜΙΚΩΝ ΕΙΔΗΣΕΩΝ

ΟΥΖΜΠΕΚΙΣΤΑΝ

ΙΟΥΛΙΟΣ-ΑΥΓΟΥΣΤΟΣ 2019





	ΜΑΚΡΟΟΙΚΟΝΟΜΙΚΕΣ ΕΙΔΗΣΕΙΣ

	Βασικά Μεγέθη:

	ΑΕΠ (2018)
	$49,7 δισ.

	ΑΕΠ / κάτοικο (2018)
	$1.582,4

	Κατάταξη στον Οδηγό Επιχειρείν Παγκ.Τράπεζας (2018)
	#76

	Δημόσιο Χρέος (%ΑΕΠ)
	23,6%

	Πληθυσμός
	32,9 εκ.

	Προσδόκιμο ζωής
	71,3 έτη

	Πληθωρισμός (μ.ο.2018)
	14,3%

	Ανεργία (μ.ο. 2018)
	6,9%

	Μέσες μηνιαίες μισθολογικές απολαβές (Ιουλ. 2019)
	$347,0

	Διατραπεζικό Επιτόκιο
	16,0%

	Συναλλαγματικές Ισοτιμίες
	$1=9.400 UZS  /  €1=10.372 UZS 


             

	Οδικός Χάρτης Μεταρρυθμίσεων 2019-2021: Σύμφωνα με το Εθνικό Οικονομικό Συμβούλιο, η μεταρρυθμιστική πολιτική «Ατζέντα 2030» που υιοθετείται αφορά: α) τη βελτίωση κοινωνικοοικονομικών δεικτών, β) τη βελτίωση της αγροτικής ανάπτυξης, γ) την εξασφάλιση σταθερότητας τιμών, δ) την αναδιάρθρωση του κρατικού συνταξιοδοτικού συστήματος, ε) την ανάπτυξη του χρηματοοικονομικού τομέα. Ειδικότερα, επιδιώκεται αναδιάρθρωση επιχειρήσεων όπου συμμετέχει το κράτος, ανάπτυξη της ψηφιακής οικονομίας, βελτίωση του εκπαιδευτικού συστήματος, βελτίωση της διαχείρισης των υδάτινων πόρων (αστικών και αγροτικών), καθιέρωση οδικού χάρτη για τη βελτίωση του επενδυτικού κλίματος, βελτίωση της διαχείρισης γης και περιβαλλοντική προστασία.

	Συνάντηση εκπροσώπου χώρας U.Lapasov με Γεν. Δ/ντή ΠΟΕ, R.Avazedo: Παρουσίαση επικαιροποιημένου Καθεστώτος Εξωτερικού Εμπορίου, ύστερα από 15 έτη για υποβολή στα κράτη-μέλη του ΠΟΕ, εν’ όψει της διαπραγματευτικής διαδικασίας. Σημαντικός παράγοντας αξιολόγησης οι μεταρρυθμιστικές πρακτικές υπό τον Πρόεδρο Mirziyoyev.

	Μέσες μηνιαίες μισθολογικές απολαβές: Οι μέσες απολαβές (συμπεριλαμβανομένων των παροχών κινήτρων και εξαιρουμένων των παρακρατηθέντων φόρων και της κοινωνικής ασφάλισης) κατέγραψαν αύξηση 30,1% σε σχέση με το 2018 και διαμορφώθηκαν στα $347,00.

	Πληθωριστικές τάσεις: Συνεχίζουν οι έντονες τάσεις που διατηρούν το δείκτη τιμών καταναλωτή σε υψηλά επίπεδα (14%) λόγω της υποτίμησης του εθνικού νομίσματος που έλαβε χώρα το 2018 αλλά και της απελευθέρωσης της αγοράς συναλλάγματος.

	Προσπάθειες κυβέρνησης για την αποτροπή πληθωρισμού: Ο Πρόεδρος της χώρας, στο πλαίσιο συζήτησης για την κοινωνικο-οικονομική κατάσταση της χώρας, έδωσε εντολή να τιθασευτεί ο πληθωρισμός κατά τη διάρκεια εφαρμογής του πιλοτικού προγράμματος ελεύθερης λειτουργίας της αγοράς με βάση το νόμο ζήτησης και προσφοράς. Επιπρόσθετα, ζητήθηκε από τους Υπουργούς και τους επικεφαλής των αρμόδιων Επιτροπών να πραγματοποιούν επισκέψεις σε απομεμακρυσμένες περιοχές και να απευθύνονται σε khokimiyats (τοπικούς επιχειρηματίες και παράγοντες), παρέχοντας συμβουλές εξορθολογισμού της αγοράς.

	Υιοθέτηση νέων συναλλαγματικών ισοτιμιών: Η κεντρική τράπεζα προέβη στην κίνηση αυτή υποτίμησης του εθνικού νομίσματος, soum, αφ’ ενός λόγω της διολίσθησης των ισοτιμιών των νομισμάτων των χωρών-εμπορικών εταίρων αφ’ ετέρου λόγω της σθεναρής ζήτησης ξένου συναλλάγματος από πλευράς εγχώριων εισαγωγικών επιχειρήσεων. 

	Έναρξη λειτουργίας ιστοσελίδας πρόσβασης πολιτών: Στο πλαίσιο εξασφάλισης μεγαλύτερης διαφάνειας στη λειτουργία της δημόσιας διοίκησης, το Κέντρο Στρατηγικής Ανάπτυξης της χώρας δημιούργησε την ιστοσελίδα www.jamoatchilik.uz μέσω της οποίας οι πολίτες μπορούν να απευθύνονται σε δημόσιους φορείς με προτάσεις για την αποτελεσματικότερη λειτουργία τους.

	Σχέδιο Νόμου υποχρεωτικής ασφάλισης υγείας: Κατόπιν εκκλήσεων των πολιτών, το Υπ. Υγείας προγραμματίζει την εισαγωγή υποχρεωτικής ασφάλισης στον πληθυσμό, ώστε να έχει πρόσβαση στα ομοσπονδιακά κέντρα υγείας, καλύπτοντας ακόμα και τα εξειδικευμένα περιστατικά. Στόχος είναι η εξασφάλιση ποιοτικής και οικονομικά ανεκτής περίθαλψης, βασισμένης σε νομικές και οργανωτικές αρχές.

	Η Παγκόσμια Τράπεζα υποστηρίζει τις κοινωνικο-οικονομικές μεταρρυθμίσεις: O Aντιπρόεδρος της ΠΤ, για την ΕΕ και την Κ.Ασία, C.Mueller,  συναντήθηκε με τον Πρόεδρο και Αντιπροσωπεία της χώρας και συζήτησαν θέματα των διμερών τους σχέσεων και της αναγκαιότητας παροχής πρόσθετης χρηματοοικονομικής και τεχνικής υποστήριξης. 22 προγράμματα υλοποιούνται στη χώρα ύψους $4,08 δισ. Μεταρρυθμίσεις προωθούνται στη δημόσια διοίκηση, πρωτογενή τομέα, περίθαλψη, εκπαίδευση, παροχή πόσιμου ύδατος, ενέργεια, μεταφορές, κοινωνική προστασία και αστικές υποδομές.

	Παροχή ηλεκτρονικών θεωρήσεων: Από το Φεβρουάριο έχει εισαχθεί η ηλεκτρονική θεώρηση εισόδου στη χώρα σε πολίτες 96 χωρών, δημιουργώντας θετικές πολλαπλασιαστικές επιδράσεις στον τουρισμό και στην προσέλκυση υποψήφιων επενδυτών.

	Εξωτερικό εμπόριο: Το Ουζμπεκιστάν διατηρεί εμπορικούς δεσμούς με 166 χώρες. Σύμφωνα με την Εθνική Επιτροπή Στατιστικής, ο όγκος εξωτερικού εμπορίου, για την περίοδο Ιανουαρίου-Ιουνίου 2019, ανήλθε στα $19,7 δισ. (αυξημένος κατά 29,8% σε σχέση με τν αντίστοιχη περίοδο του 2018). Το εμπορικό ισοζύγιο ήταν αρνητικό (-$2,8δις), με τις εξαγωγές να ανήλθαν στα $8,4δις. και τις εισαγωγές στα $11,2δις. Ο αριθμός των εξαγωγικών επιχειρήσεων ανήλθε στις 3.885 (αυξημένες κατά 831 σε σχέση με το πρώτο εξάμηνο 2018). Κύριοι εταίροι των ουζμπεκικών εξαγωγών είναι: Κίνα (19%), Ρωσία (14%), Καζακστάν (8%), Τουρκία (7%), Κιργιζία (4%). 



	ΚΛΑΔΙΚΕΣ ΕΙΔΗΣΕΙΣ

	Π ρ ω τ ο γ ε ν ή ς   Τ ο μ έ α ς

	Δύο προϊόντα κυριαρχούν στην αγροτική παραγωγή: Το 2017, το 67% της συνολικής αγροτικής γης (3.900 εκτάρια) στο Ουζμπεκιστάν καλλιεργείτο για σιτάρι και βαμβάκι. Σε συνεργασία με την ΠΤ, υπάρχει πρόβλεψη για ανάπτυξη στα γεώμηλα, στα λαχανικά, στα πεπόνια και στην ανθοκομία (ορχιδέες). 

	Δ ε υ τ ε ρ ο γ ε ν ή ς   Τ ο μ έ α ς

	Μεγάλης κλίμακας μεταρρυθμίσεις στη βιομηχανία ηλεκτρικής ενέργειας: Η ΠΤ ενέκρινε τη κατανομή #300 εκ. για τον εκμοντερνισμό του ηλεκτρικού δικτύου της UZ JSC καθώς και συνεργασίες σε προγράμματα ΣΔΙΤ ΑΠΕ (ηλιακής) έως 1000 MW, στην περιοχή Navoi.

	Σημαντική επένδυση της ρωσικής Tatneft:  Μέχρι το τέλος του 2020, η εταιρεία, με έδρα το Ταταρστάν της Ρωσίας, η οποία εξειδικεύεται στην επεξεργασία υδρογονανθράκων, με την καθετοποιημένη δραστηριότητά της, σκοπεύει να έχει δημιουργήσει 25 σταθμούς ανεφοδιασμού στην Τασκένδη.

	Κατάργηση του Εισαγωγικού Δασμού σε Ηλεκτρικά Αυτοκίνητα: Οι ενδιαφερόμενοι ουζμπέκοι αγοραστές πλέον υπόκεινται σε ΦΠΑ και έξοδα τελωνειακών διασαφήσεων.

	Ανακάλυψη κοιτασμάτων υδρογονανθράκων: Νέα κοιτάσματα πετρελαίου και φυσικού αερίου ανακαλύφθηκαν από την εταιρεία epsilon development στο επενδυτικό τομέα Mubarek, στην περιοχή Kashkadarya. Το κοίτασμα φέρει το όνομα της επαρχίας Bahoristan.

	Τ ρ ι τ ο γ ε ν ή ς   Τ ο μ έ α ς

	Υιοθέτηση Νόμου περί Άσκησης Τουριστικών Δραστηριοτήτων: Από τις 18.07 οι ταξιδιωτικοί οργανισμοί και οι τουριστικοί πράκτορες οφείλουν να προμηθευτούν σχετική άδεια λειτουργίας. Επίσης ο νόμος προβλέπει την ίδρυση κέντρων πληροφόρησης, τη διαμόρφωση τουριστικών ζωνών, την παροχή πιστοποιητικών σε ξεναγούς, τη διαμόρφωση του εθνικού τουριστικού σήματος.

	Αεροπορική Συνεργασία Ουζμπεκιστάν-Γερμανίας: Η κυβέρνηση εξετάζει σοβαρά το ενδεχόμενο νέων αεροπορικών συνδέσεων μεταξύ γερμανικών και ουζμπεκικών προορισμών καθώς και την υλοποίηση συναφών υποδομών από γερμανικές κατασκευαστικές επιχειρήσεις. Αιτία η σημαντική αύξηση τουριστικών ροών γερμανών πολιτών.

	Κατασκευή γεωλογικού πάρκου: Η UNESCO έδωσε το πράσινο φως για τη δημιουργία του πρώτου γεω-πάρκου (Kitab Geological Park) μεταξύ των χωρών ΚΑΚ, στην περιοχή Shakhrisabz. Αναμένεται σημαντική είσοδος τουριστικών ροών.



	ΠΕΡΙΦΕΡΕΙΑΚΗ ΣΥΝΕΡΓΑΣΙΑ

	Συνεργασία με ΗΠΑ: Στις 22.07 έλαβε χώρα, στη Νέα Υόρκη, επενδυτικό φόρουμ επί των κεφαλαιακών ευκαιριών που συντρέχουν στη χώρα. Ο δ/ντής του οργανισμού Capital Market Development Agency, A.Nazirov, αναφέρθηκε στο τρέχον επενδυτικό κλίμα όπως διαμορφώνεται από τα ισχύοντα επενδυτικά κίνητρα, την πρόθεση των κρατικών επιχειρήσεων να πωλήσουν μερίδιο στην παγκόσμια κεφαλαιαγορά και να εδραιώσουν τη δυνατότητα ξένων συμμετοχών εκ μέρους αμερικανικών χρηματοοικονομικών οργανισμών και θεσμικών επενδυτών.

	Συνεργασία με Λευκορωσία: Την 01.08 οι δύο χώρες υπέγραψαν 11 Συμφωνίες και εμπορικά συμβόλαια ύψους $300 εκ. στους τομείς της μεταποίησης και της αγροτικής παραγωγής. Οι δύο πλευρές στοχεύουν να ανεβάσουν τον όγκο εμπορίου τους στο $1 δις.

	Συνεργασία με ΗΒ: Στις 10.07 ο Υπουργός Δικαιοσύνης, R.Davletov, συναντήθηκε με το βρετανό Υπ. Επικοινωνιών, G.Mullally με σκοπό την άντληση τεχνογνωσίας για την ανάπτυξη αποτελεσματικής επικοινωνιακής στρατηγικής προς τον ουζμπεκικό λαό περί της αναγκαιότητας υλοποίησης μεταρρυθμίσεων.





	ΚΥΡΙΕΣ ΔΙΕΘΝΕΙΣ ΚΛΑΔΙΚΕΣ ΕΚΘΕΣΕΙΣ ΠΕΡΙΟΔΟΥ  2019-20

	Διεθνής Έκθεση
	Πόλη
	Κλάδος
	Περίοδος Διεξαγωγής
	Ιστότοπος Έκθεσης ή Διοργανωτή

	Uzbekistan Textile
	Tashkent
	Textiles
	11.09.2019 - 13.09.2019
	www.textileexpo.uz

	UzMed Expo
	Tashkent
	Health Care
	25.09.2019 - 27.09.2019
	www.ieg.uz

	Plastex
	Tashkent
	Plastics and Rubber Processing
	09.10.2019 - 11.10.2019
	www.plastex.uz

	UzEnergy Expo
	Tashkent
	Energy Techniques
	23.10.2019 - 25.10.2019
	www.ieg.uz

	FoodWeek - AgriTek
	Tashkent
	Food Industry
	06.11.2019 - 08.11.2019
	www.expoposition.com

	UzAgro Expo
	Tashkent
	Food Fair, Horeca
	27.11.2019 - 29.11.2019
	www.ieg.uz

	Aqua Therm
	Tashkent
	Heating Technology, Airconditioning
	25.02.2020 - 28.02.2020
	www.ite-exhibitions.com

	UzBuild
	Tashkent
	Building, Construction
	25.02.2020 - 28.02.2020
	www.uzbuild.uz

	AgroWorld
	Tashkent
	Agricultural Machinery
	11.03.2020 – 13.03.2020
	www.agroworld.uz

	UzFood
	Tashkent
	Food & Beverages
	01.04.2020 - 03.04.2020
	www.worldfood.uz

	TIHE
	Tashkent
	Manufacturing
	21.04.2020 – 23.04.2020
	www.tihe.uz

	Mebel Expo
	Tashkent
	Furniture, Interior Design
	29.04.2020 – 01.05.2020
	www.mebelexpo.uz

	Oil & Gas
	Tashkent
	Oil & Gas Industry
	13.05.2020 – 15.05.2020
	www.oguzbekistan.com

	Apteka Expo
	Tashkent
	Pharmaceuticals
	To be mentioned
	www.ite-uzbekistan.com

	Beauty Expo
	Tashkent
	Beauty Products and Processes, Cosmetics
	To be mentioned
	www.expoposition.com

